  Туспуктэм: Никита Иванов Наталия Сильвестрова Ижкарысь вож интыосты лемтейёслэсь но шыръёслэсь тазатыны оштолэзьлэн кыкетӥ ӝыныяз кутскозы. Со ужъёсты уй-нуналаз шоро-куспо температура +10 градуслэсь вылын луыны кулэ, куке турын шунам лымылэсь куасьмоз. Со сярысь карлэн тӧроез Олег Бекмеметьев «ВКонтакте» мерлыко вотэсысь бамаз ивортӥз. Тазатонэз ортчытӥсь огазеяськон быръемын ни. Лемтэй курчиськон вакыт ӵоже паркъёсты но вож интыосты лемтэйёслэсь но шыръёслэсь кык пол тазатозы – тулыс но сӥзьыллы матынгес. Лемтэйёслэсь 408 гектар но шыръёслэсь 250 котыр гектар быдӟа интыосты тазатыны чакламын. 257,5 гектар шайвылъёсты куинь пол нымы-кибыослэсь но кык пол йырйиськисьёслэсь тазатозы   Тазатон ужъёсты ортчытытозь нюлэсъёсы но паркъёсы, озьы ик шайвылъёсы ветлыку чакласькыны кулэ.  Тодэ вайытом, Удмуртиын лемтей мертчиськон нырысетӥ учыръёсты пусйизы. Тегъёс: лемтэй инкуазь тазалыкезутён Ижкар Удмуртия  